Publication: Magyar Közlöny
Issue: MK-2003-119 (Year: 2003, Number: 119)
Era: 1990-2004
Section: A 28/2003. (X. 18.) OM rendelet 1. számú melléklete
Paragraph Index: 328

3. Kompozit hajó építése A kishajó- és csónaképítõ technikus a kompozit hajó építése során alkalmazza a legkorszerûbb hajóépítési technológiát, és felhasználja a legkorszerûbb hajóépítési anyagokat. Ezzel az építési technológiával továbbfejleszti a sorozatgyártáshoz szükséges formák, minták készítését, és megismeri az egyedi gyártás legjobb technikáját, ezen belül a versenyhajók építését. Ennek során: — A hajó fõ méreteinek és az építési méretek felhasználásával elkészíti az építõvázat (rétegelt lemezbõl, faforgácslapból, fenyõfából) a negatív vagy pozitív építéshez kézi és gépi famegmunkáló szerszámokkal. Az építéshez az építési formát munkavégzésre alkalmasan biztonsági elõírások figyelembevételével alakítja ki. Az 1,2 m-nél nagyobb hajóknál az állványt védõkorlátokkal látja el, az építõvázat rögzíti és kitámasztja. Az építéshez faipari, kézi és gépi eszközöket használ a biztonsági elõírások betartásával. — Az építõváz felületének leellenõrzése után kijavítja a felületi egyenetlenségeket forgácsolással, illetve a hiányzó részek pótlásával, és elõkészíti a héjszerkezet betétanyagát (balzaléc, zártcellás PVC hab, méhsejtrács, különbözõ könnyû alapanyagú rácsszerkezeti anyagok), méretre vágja az anyagokat, méretre toldja, ragasztja a héjszerkezet anyagát. Figyelembe veszi a ferde hosszúsági toldás szabályait, a ragasztás minõségi követelményeit, a faanyag nedvességtartalmát, a toldás szilárdsági elõírásait. — Felszereli, ragasztja a héjszerkezetet az építõvázra tûzõkapoccsal, csavarral, gyors kötésû ragasztóval. A mû- 2003/119. szám veletek során betartja a biztonságtechnikai elõírásokat a levegõs tûzõgépek és kéziszerszámok használatánál. A héjszerkezet részeit egymáshoz és az építõvázhoz rögzíti, alátétanyagot (lemezt, hevedert) használ a tûzõkapcsok eltávolítása érdekében. — A felület rétegelése elõtt kialakítja a megfelelõ formát csiszolással és forgácsolással, ellenõrzi a méreteket a rajzdokumentáció alapján hajlékonyvonalzóval, mérõeszközökkel, kijavítja a felületi hibákat, méretdifferenciákat kitöltõ anyagokkal, figyelembe veszi az áramlástani elõírásokat. — A formától függõen elkészíti a belsõ vagy külsõ felület rétegelését üvegszálas termékek, kevlár, szénszálas anyagok, epoxi kötõanyagok felhasználásával. A rétegelésnél a gyártási dokumentáció rétegtervének elõírását betartja. A jobb tapadás érdekében vákuumtechnikát alkalmaz. A rétegelt felületnek 50-50% szál- és kötõanyagot kell tartalmaznia. Betartja a környezetvédelmi és munkaegészségügyi elõírásokat. — Összecsiszolja a laminált felületeket kézi, gépi csiszolóeszközökkel a gyártási tervnek megfelelõen. Az összecsiszolt felületre — a kisebb hibák kijavítása érdekében — könnyen csiszolható gitt anyagot — epoxi kötõanyagba kevert mikroszemcsés kötõanyagot — hord fel glettelõlapokkal, lemezekkel. A felület gittelésénél ügyel az egyenletes felület kialakítására formai és áramlástani ismereteinek felhasználásával, betartja a gittelés technológiai elõírásait. — A kész darabok kialakítása után összeépíti ragasztással (epoxi) és laminálással a fedélzetet a hajótesttel. Összecsiszolja a kapcsolódó felületeket, elõkészíti a felületeket a felületkezelésre, majd elvégzi a felületkezelést epoxi alapanyagú töltõ alapozóval és poliuretán több komponensû fedõfestékekkel. Az összeragasztásnál ügyel a szilárdsági követelményekre, különösen a tartóveretek környezetében. — Az evezõ tervdokumentációja alapján elkészíti az evezõlapát mintadarabját kézi, gépi forgácsolással. A formától függõen elkészíti az evezõlapát gyártására alkalmas gyártószerszámot üvegszálas alapanyagok és epoxi poliészter kötõanyagok felhasználásával. — A gyártószerszám segítségével, a mûanyaggyártás mûveleteivel elkészíti az evezõlapátot. Ügyel a formaleválasztó egyenletes felhordására. Az evezõlapátot rétegterv szerint rétegeli, ügyelve a levegõmentes tömör laminátum kialakítására. Betartja a környezetvédelmi és munkaegészségügyi elõírásokat. — Az árboc és bum méreteinek és szerkezetének függvényében az építési dokumentáció méretei alapján elkészíti az árboc és bum gyártásához szükséges pozitív vagy negatív szerszámot forgácsolással vagy laminálással. A szerszám segítségével elvégzi a laminálási mûveleteket, készre laminálja a termékeket, majd elvégzi a szükséges hõkezelést. A munkák során betartja a baleset-elhárítási és tûzvédelmi elõírásokat. Szükség szerint a felületeket felületkezeléssel látja el.

Source: https://magyarkozlony.hu/hivatalos-lapok/ca38505e49e07941a98497f097f04936d9f5194b/dokumentumok/89f72cc36d3d4f1676edb90e0b2cff22bb805fb4/letoltes